CELEX: C2006/281/31
Language: et
Date: 2006-11-18 00:00:00
Title: Kohtuasi C-347/06: Eelotsusetaotlus, mille esitas Tribunale Amministrativo Regionale di Brescia (Itaalia) 17. augustil 2006 — ASM Brescia SpA versus Comune di Rodengo Saiano

18.11.2006   
            
            
               ET
            
            
               Euroopa Liidu Teataja
            
            
               C 281/19
            
         Eelotsusetaotlus, mille esitas Tribunale Amministrativo Regionale di Brescia (Itaalia) 17. augustil 2006 — ASM Brescia SpA versus Comune di Rodengo Saiano
   (Kohtuasi C-347/06)
   (2006/C 281/31)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale di Brescia
   Põhikohtuasja pooled
   
      Hageja: ASM Brescia SpA
   
      Kostja: Comune di Rodengo Saiano
   Eelotsuse küsimused
   
               1)
            
            
               Kas kehtivate maagaasi jaotamise kontsessioonide, mis olid algselt sõlmitud ilma pakkumismenetluseta, automaatne ja üldine pikendamine kuni 31. detsembrini 2007 on kooskõlas EÜ artiklitega 43 ja 49 ning artikli 86 lõikega 1 ning võrdse kohtlemise, mittediskrimineerimise ja läbipaistvuse põhimõtetega?
            
         
               2)
            
            
               Kas kehtivate maagaasi jaotamise kontsessioonide, mis olid algselt sõlmitud ilma pakkumismenetluseta, täiendavad automaatsed pikendamised kuni 31. detsembrini 2009 on kooskõlas EÜ artiklitega 43 ja 49 ning artikli 86 lõikega 1 ning võrdse kohtlemise, mittediskrimineerimise ja läbipaistvuse põhimõtetega juhul, kui:
               
                           a)
                        
                        
                           kontsessioonäär on ühinenud teise äriühinguga, mille tõttu on võimalik teenust osutada tarbijaskonnale, mis on võrreldes ühineva äriühingu algse tarbijaskonnaga kaks korda suurem;
                        
                     
                           b)
                        
                        
                           kontsessioonäär on omandanud üle 100 000 lõpptarbija või kui jaotatava gaasi kogus on üle 100 miljoni kuupmeetri aastas või kui tema tegevuspiirkond vastab vähemalt kogu maakonna territooriumile;
                        
                     
                           c)
                        
                        
                           vähemalt 40 % kontsessioonääri osa- või aktsiakapitalist on jagatud eraisikutest osanike või aktsionäride vahel;
                        
                     
         
               3)
            
            
               Kas selline kehtivate maagaasi jaotamise kontsessioonide pikendamine nagu on kirjeldatud esimeses ja teises küsimuses, on kooskõlas 26. juuni 2003. aasta direktiivi 2003/55/EÜ (1) põhjendustega 4, 8, 10 ja 18 ning sama direktiivi artikli 23 lõikega 1, EÜ artikliga 10 ning mõistlikkuse ja proportsionaalsuse põhimõtetega, võttes eriti arvesse:
               
                           a)
                        
                        
                           riigi kohustust liberaliseerida maagaasiturg 1. juuliks 2007;
                        
                     
                           b)
                        
                        
                           riigile kehtestatud keeldu võtta vastu või säilitada siseriiklikke õigusnorme, mis on vastuolus maagaasituru liberaliseerimisega;
                        
                     
                           c)
                        
                        
                           riigi kohustust kehtestada mõistliku pikkusega üleminekuperiood objektiivsetel tingimustel.
                        
                     
         
      (1)  ELT L 176, lk 57.